Berlingske Tidende, 1773-03-29
London, den 16de Martii. Med en Expresser, som i disse Dage er ankommen fra Madrit, har man erholdet Efterretning, at det Spanske Hof lader sig være angelegen at forhindre, at nye Forbindelser imellem vores og det Turinske Hof komme i Stand. Det samme skal og være det Franske Hofs Hoved=Anliggende. - Den 8de hujus indløb en vigtig Depeche fra Hr. Murray, vore Hofs Minister i Constantinopel, og den 9de sendte Hoffet en Courier til Hr. Gunning, Kongel. Minister i Petersborg, hvis Depeche er foranlediget ved den første. - Den Engelske Gesandt ved det Preussiske Hof har gjort Ansøgning om sin Rappel. - De Spanske Efterretninger tale om vigtige Forandringer, som skal være forefaldne i det der værende Ministerio. - Der er gjort et Forslag, hvorledes vor Accise anseelig kunde formeres. - Den 9de hujus blev i Underhuset, begyndt med at ventilere det Jndiske Compagnies Sager. Lord North overleverede først Copien af visse Breve, som Hr. Pitt, nu Lord Chatham, ved den Parisiske Underhandling i Aaret 1761 havde skrevet til Hr. Stanley, angaaende Compagniets Sager. Af disse Breve sees, at bemeldte Minister da erklærede: "Han kunde ikke afgiøre, hvad der angik Compagniets Rettigheder, over hvilke Regieringen i de Poster, hvorpaa det kom an, ingen Magt havde &c." Efterat denne Erklæring var oplæst, gav Hr. Stanley selv tilkiende: "der maatte giøres Forskiæl imellem en offentlig Erklæring og et privar Begreb, som en Minister kunde have, hvorved han tænkte at svække Erklæringens Kraft. Men Hr. Dowdeswel, som havde forlangt Papierne, forsvarede Compagniets Rettigheder, som grundede sig paa den nationale Troskab, og de af Parlementet forlente og bekræftede Privilegier, og at det var Regieringens Jnteresse og Pligt, at beskytte og vedligeholde Compagniet, hvoraf Nationen havde saa mange Fordeele &c." Lord Nørth gav derpaa en omstændelig Beskrivelse over den nu værende Tilstand af Compagniets Sager, og dets Forbindtligheder til Michaelis 1774. Han beregnede Compagniets Gield til 1900000 Pd. Sterl. og dets Profit, efterat et Udbytte af 6 pro Cento var afdraget derfra til 600000 Pd., paa hvilken Maade samme kom 1300000 Pd. til kort, til hvilke at giøre Forskud, han anmodede Parlementet. Han giennemgik derpaa og de af Compagniets Forslag, som indeholdtes i den overleverte Memorial, og erklærede: "at han ikke kunde give sit bifald til Forslaget om et Udbytte af 8 proCento af Hoved Capitalen, førend Laaner igien reent var blevet afbetalt, og saa længe maatte Udbyttet allene bestaae i 6 pro Cento; ja det syntes ham endog at være fornødent, at disse 6 pro Cento ikke bleve givne, førend alle Compagniets Obligationer vare betalte. Det var uret, sagde han videre, at ville give Regieringen Skyld for Compagniets nu værende Forlegenhed i Henseende til Skadesløsholdelse af Thee og den aarlige Gave af 400000 Pd. Sterl., saasom disse Afgifter ikke vare paatvungne, men af Compagniet selv foreslagne og bevilgede, i Steden for at tilstaae Kronen den halve Deel af de Jndianske Landes Jntrader. Han sagde endelig og: at de geheime Deputationer skulle med første aflevere deres endelige Beretninger; og at han imidlertid fandt det raadeligt, med det allerførste at tilstaae Compagniet 1400000 Pd., for at sætte samme i Stand til at vedligeholde dets Credit, paa det Vilkor, at samme igien foreslog en Plan, som var beqvem til, for Fremtiden at forekomme deslige Forlegenhed." Compagniets Venner paastode, at en Summa af 1500000 Pd. var fornøden, saasom uformodentlige Udgifter desuden kunde være at bestride. Men Lord North blev ved det, han engang havde foreslaget, og fremsatte saadant endnu i 4 Propesitioner, hvorover der forefaldt nogle Debatter; og tilsidst blev besluttet, at lade Sagen hvile hen til om 8 Dage. - Vi have her faaet adskillige Efterretninger, som alle forkynde at Sagernes Tilstand imellem de forskiellige Magter endnu ikke er af den Beskaffenhed, at en bestandig Fred kan haabes.